
Αθήνα, 14 Οκτωβρίου 2026

Δελτίο Τύπου
Η κυκλική οικονομία με επίκεντρο την Δυτική Ελλάδα
Διοργάνωση Ημερίδας Ενημέρωσης & Τριήμερου Περιφερειακού Εργαστηρίου Κυκλικής Οικονομίας στην Πάτρα από το
 Έργο LIFE-IP CEI-Greece – 21-23/10/2026

[bookmark: _Hlk178762962]Ημερίδα Ενημέρωσης και Περιφερειακό Εργαστήριο Κυκλικής Οικονομίας στη Δυτική Ελλάδα συνδιοργανώνουν το  Πράσινο Ταμείο, το Υπουργείο Περιβάλλοντος και Ενέργειας, η Περιφέρεια Δυτικής Ελλάδας, ο Σύνδεσμος Διαχείρισης Στερεών Αποβλήτων Νομού Αχαΐας (ΣΥ.ΔΙ.Σ.Α.) και ο Ελληνικός Οργανισμός Ανακύκλωσης (Ε.Ο.ΑΝ.), υπό την αιγίδα του Επιμελητηρίου Αχαΐας, από τις 21 έως και τις 23 Οκτωβρίου 2026, στην Πάτρα και συγκεκριμένα στην Αγορά Αργύρη (Αγ. Ανδρέου 12, ΤΚ 26221), στο πλαίσιο του Έργου LIFE-IP CEI-Greece – LIFE18 IPE/GR/000013 «Εφαρμογή της Κυκλικής Οικονομίας στην Ελλάδα».

[bookmark: _Hlk178763040]Το Έργο συντονίζεται από το Υπουργείο Περιβάλλοντος και Ενέργειας και υλοποιείται σε συνεργασία με 19 στρατηγικούς εταίρους, συμπεριλαμβανομένων του Πράσινου Ταμείου και του Ελληνικού Οργανισμού Ανακύκλωσης (Ε.Ο.ΑΝ.). Απώτερος στόχος του LIFE-IP CEI-Greece είναι η συμβολή στην υλοποίηση του Εθνικού Σχεδίου Διαχείρισης Αποβλήτων, του Εθνικού Προγράμματος Πρόληψης Δημιουργίας Αποβλήτων και της Εθνικής Στρατηγικής για την Κυκλική Οικονομία.
Συγκεκριμένα, στις 21 Οκτωβρίου, 10:30-14:45, θα διεξαχθεί η Ημερίδα Ενημέρωσης, η οποία απευθύνεται στο ευρύ κοινό, με σκοπό την παρουσίαση του Έργου LIFE-IP CEI-Greece, την ανάδειξη επιτυχημένων πρακτικών κυκλικής οικονομίας που δύναται να εφαρμοστούν στη Δυτική Ελλάδα και την εν γένει καλύτερη κατανόηση των θεμάτων που άπτονται αυτής. 
Θα ακολουθήσει το Τριήμερο Περιφερειακό Εργαστήριο Οικοδόμησης Δυναμικού, το οποίο θα διεξαχθεί στις 21 Οκτωβρίου, 14:45-18:45, στις 22 Οκτωβρίου, 09:30-15:30 και στις 23 Οκτωβρίου, 09:30-15:00. Συγκεκριμένα, οι θεματικές που θα παρουσιαστούν στο εργαστήριο είναι οι εξής:
· Πρώτη ημέρα: «ΟΤΑ & Κυκλική Οικονομία», 
· Δεύτερη ημέρα: «Κυκλική Οικονομία στον τομέα της αγροδιατροφής στη Δυτική Ελλάδα»,
· Τρίτη ημέρα:  «Κυκλική Οικονομία & Επιχειρηματικότητα».

[bookmark: _Hlk178763105]Στο πλαίσιο του εργαστηρίου θα πραγματοποιηθούν συζητήσεις με προσκεκλημένους ομιλητές εκπροσώπους φορέων, θα παρουσιαστούν θέματα που σχετίζονται με την κυκλική οικονομία, θα υλοποιηθούν βιωματικές ασκήσεις και θα παρουσιαστούν παραδείγματα από τους εταίρους του Έργου. Τα εργαστήρια στοχεύουν στην κατάρτιση όλων των ενδιαφερομένων μερών που καλούνται να σχεδιάσουν και να εφαρμόσουν κυκλικές λύσεις διαχείρισης αποβλήτων, όπως είναι οι δήμοι, οι βιομηχανίες, οι ΜμΕ, οι ενώσεις αγροτών, τα επαγγελματικά και βιομηχανικά επιμελητήρια, τοπικές τουριστικές ενώσεις, ΜΚΟ κ.λπ..

Η συμμετοχή στην Ημερίδα γίνεται με φυσική παρουσία στην Αγορά Αργύρη, στην Πάτρα, ενώ θα υπάρξει η δυνατότητα παράλληλης διαδικτυακής παρακολούθησής της. Η παρακολούθηση του εργαστηρίου πραγματοποιείται αποκλειστικά με φυσική παρουσία.

Η συμμετοχή στις ανωτέρω δράσεις είναι δωρεάν. Ωστόσο για την παρακολούθηση της ημερίδας και του εργαστηρίου απαιτείται προεγγραφή στον ακόλουθο σύνδεσμο:	 https://forms.gle/YLtQZ1Gdmd1HcLVE8 

Οι συμμετέχοντες θα λάβουν βεβαιώσεις συμμετοχής. 

Περισσότερες πληροφορίες για το LIFE-IP CEI-Greece είναι διαθέσιμες στην ιστοσελίδα μας www.circulargreece.gr και τα μέσα κοινωνικής δικτύωσης: 
· https://www.facebook.com/CircularGreece/
· https://twitter.com/CircularGreece
· https://www.linkedin.com/company/life-ip-cei-greece-circular-greece/
· https://www.instagram.com/circulargreece/
· https://youtube.com/@circulargreece

Περιγραφή που δημιουργήθηκε αυτόματα]
Το έργο LIFE18 IPE/GR/000013 συγχρηματοδοτείται από το πρόγραμμα LIFE της ΕΕ.
To έργο LIFE18 IPE/GR/000013 συγχρηματοδοτείται από το Πράσινο Ταμείο.

